Správa o činnosti Trénersko-metodickej komisie za rok 2023

Dňa 06. 01. 2023 sa v priestoroch Judo Kan Zvolen uskutočnilo stretnutie členov trénersko-metodickej komisie SZJ (ďalej skr. TMK SZJ) najmä za účelom upresnenia a skoordinovania práce TMK v rámci jednotlivých regiónov. Boli dohodnuté termíny a postupy pri organizovaní školení v rámci regiónov SZJ. Dňa 11. 04. 2023 prebehlo online rokovanie členov TMK, na ktorom boli prediskutované ďalšie činnosti regionálnych TMK.

Dňa 7. 1. 2023 sa uskutočnil v priestoroch VŠC Dukla Banská Bystrica seminár trénerov KZJ BB, na ktorom sa zúčastnilo 25 trénerov z regiónu pod vedením Jana Gregora a Martina Janteka.

Dňa 23. 10. 2023 TMK Východ zorganizoval seminár trénerov v Spišskej Novej Vsi pod vedením Matúša Konárskeho. Daného seminára sa zúčastnilo 7 trénerov z východného Slovenska. Seminár bol zameraný najmä na vedenie tréningu detí a mládeže.

V dňoch 24. – 26. 11 2023 KZJ BB pod vedením Martina Janteka a Mareka Matuzseka zorganizoval špeciálnu časť školenia trénerov 1. kvalifikačného stupňa. Na základe absolvovania školenia a úspešného vykonania záverečných skúšok na tomto školení získalo 1. kvalifikačný stupeň trénera 12 členov SZJ.

Členovia TMK sa v mesiacoch január – marec 2023 podieľali na príprave podkladov ku školeniu trénerov organizovaným IJF Academy, ktoré prebehlo v mesiacoch september – december 2023. Príprava podkladov zahŕňala najmä kontrolu prekladov do slovenského jazyka.

v Spišskej Novej Vsi Matúš Konársky

24. mája 2024 predseda TMK SZJ

|  |  |
| --- | --- |